હમાસ દ્વારા ડઝનબંધ રૉકેટો છોડીને ઇઝરાયલના કેટલાક વિસ્તારોને નિશના બનાવાયા હતા.

અહેવાલો પ્રમાણે દક્ષિણ ઇઝરાયલના કેટલાંક સ્થળો આ હુમલાથી પ્રભાવિત છે, સ્ડેરોટમાં નાના બાળકે જીવ ગુમાવ્યો છે.

સોમવારથી શરૂ થયેલી આ લડાઈ વધુને વધુ ઉગ્ર બની રહી છે, જેના પગલે યુનાઇટેડ નેશન્સે 'મોટાપાયે યુદ્ધ' માટે ચેતવ્યા છે.

14 બાળકો સહિત 65 લોકોનાં મૃત્યુ ગાઝામાં થયાં છે અને ઇઝરાયલમાં સાત લોકો માર્યા ગયા છે.

પૂર્વ જેરૂસલેમમાં ઇઝરાયલી અને પેલેસ્ટાઇનના લોકો વચ્ચેના સંઘર્ષમાંથી લડાઈ શરૂ થઈ હતી. આ દરમિયાન મુસ્લિમો અને યહૂદીઓ જેને પવિત્ર માને છે, એ સ્થળે પણ ઘર્ષણ થયું હતું.

યહૂદીઓ અને આરબોની મિશ્ર વસતી ધરાવતા ઇઝરાયલના વિસ્તારોમાં બુધવારે થયેલી હિંસા બાદ 374 લોકોની ધરપકડ કરાઈ હતી, ઇઝરાયલની પોલીસનું કહેવું છે કે તેમના 36 અધિકારીઓને ઈજા થઈ છે.

ઇઝરાયલના લૉડ શહેરમાં બુધવારે સાંજે પણ હિંસા ફાટી નીકળી હતી

ઇઝરાયલના મીડિયામાં અહેવાલો છે કે યહૂદીઓ અને આરબો પર ઇઝરાયલનાં નગરોમાં ટોળાઓ દ્વારા કરાઈ રહ્યા છે.

અહેવાલમાં એકર શહેરની એક યહૂદી વ્યક્તિની વાત છે, જેમના હાથ પર ઈજા થઈ છે.

આ સાથે જ બેટ યામમાં એક આરબ વ્યક્તિને ગાડીમાંથી ઢસળીને જમણેરી યહૂદીઓના ટોળાએ માર માર્યાનો પણ ઉલ્લેખ છે.

બુધવારે મોડી રાત્રે વડા પ્રધાન બેન્જામિન નેતન્યાહુએ કહ્યું કે હિંસાગ્રસ્ત શહેરોમાં સ્થિતિને કાબૂમાં લેવાની કામગીરીમાં પોલીસની મદદ માટે તેઓ સૈન્યદળો મોકલશે.

નેતન્યાહુનું કહેવું છે કે છેલ્લા થોડા દિવસોમાં થયેલા હુમલાઓ 'અરાજકતા'માં પરિણમ્યા છે.

પેલેસ્ટાઇન અને ઇઝરાયલ વચ્ચે સંઘર્ષ કેમ ચાલી રહ્યો છે?

ટાઇમ્સ ઑફ ઇઝરાયલના અહેવાલ પ્રમાણે નેતન્યાહુએ વીડિયો નિવેદનમાં કહ્યું, "યહૂદીઓ પર આરબોના હિંસક હુમલા અને આરબો પર યહૂદીઓના હિંસક હુમલાને કંઈ પણ વાજબી ઠેરવી ન શકે."

સોમવારે રાતથી પેલેસ્ટાઇનના ઉગ્રવાદીઓ રૉકેટથી ઇઝરાયલ પર હુમલો કરી રહ્યા છે, જ્યારે ઇઝરાયલે કેટલાંક સ્થળોને નિશાન બનાવતાં હુમલા કર્યા છે.

સેંકડોની સંખ્યામાં ઍરસ્ટ્રાઇક અને રૉકેટ હુમલા થઈ ચૂક્યાં છે.

હમાસના આરોગ્ય મંત્રાલયનું કહેવું છે કે ગાઝામાં સંઘર્ષની શરૂઆતથી અત્યાર સુધીમાં 360 લોકોને ઈજા થઈ છે અને 65 લોકોનાં મૃત્યુ થયાં છે.

નેતન્યાહુનું કહેવું છે કે ઇઝરાયલનું બહારના દુશ્મનોથી અને અંદરના રમખાણકારોથી રક્ષણ કરવા માટે સરકાર તમામ તાકાતનો ઉપયોગ કરશે.

જ્યારે પેલેસ્ટાઇનના નેતૃત્વે ટ્વીટ દ્વારા ઇઝરાયલના 'સૈન્ય... \n\nમને ઉપરના લેખ માટે સારું શીર્ષક આપો.
ઇઝરાયલ ગાઝા હિંસા : નેતાઓનાં મોત બાદ હમાસના રૉકેટ હુમલાથી ઇઝરાયલમાં તબાહી